

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par nekustamā īpašuma “Kļaviņi”, Taurenē, Taurenes pagastā,**

**Cēsu novadā, atkārtotu nodošanu atsavināšanai un elektroniskās izsoles noteikumu apstiprināšanu**

Atbilstoši Cēsu novada domes 2025.gada 12.jūnija lēmumam Nr.262 “Par nekustamā īpašuma “Kļaviņi”, Taurenē, Taurenespagastā, Cēsu novadā, nodošanu atsavināšanai un elektroniskās izsoles noteikumu apstiprināšanu”, no 20.06.2025. līdz 21.07.2025. elektronisko izsoļu vietnē notika pašvaldības nekustamā īpašumā “Kļaviņi”, Taurenē, Taurenespagastā, elektroniskā izsole, kurā 20 dienu laikā no izsoles sākuma datuma nav reģistrējies neviens izsoles dalībnieks un izsoles sākumcena netika pārsolīta.

Atbilstoši Publiskas personas mantas atsavināšanas likuma 31.panta pirmajai daļai: *Ja neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu.*

Publiskas personas mantas atsavināšanas likuma 32.panta pirmās daļas 1.punktā teikts: *Ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu (*[*9.pants*](https://likumi.lv/ta/id/68490#p9)*), var pazemināt izsoles sākumcenu ne vairāk kā par 20 procentiem.*

Nekustamais īpašums nostiprināts Vidzemes rajona tiesas Taurenes pagasta zemesgrāmatas nodalījumā Nr. 100000816497 kā pašvaldības īpašums, īpašums sastāv no neapbūvētas zemes vienības ar kadastra apzīmējumu 4286 002 0399, platība 1,5691 ha, no tās 0,5796 ha lauksaimniecībā izmantojamā zeme, 0,9400 ha krūmājs, 0,0495 ha zem ūdens.

Valsts zemes dienesta Kadastra informācijas sistēmā reģistrēts zemes lietošanas mērķis- zeme, uz kuras galvenā saimnieciskā darbība ir lauksaimniecība (kods 0101).

Nekustamais īpašums “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, atrodas teritorijā, kurā spēkā esošajā Vecpiebalgas novada teritorijas plānojumā noteikta plānotā (atļautā) izmantošana- jauktas lauku apbūves teritorija.

Nekustamā īpašuma “Kļaviņi”, Taurenē, Taurenes pagastā, Cēsu novadā, zemes vienībai ar kadastra apzīmējumu 4286 002 0399 Valsts zemes dienesta Kadastra informācijas sistēmā nav reģistrēti apgrūtinājumi.

Nekustamā īpašuma “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, fiskālā kadastrālā vērtība 01.01.2025. gadā ir 440,00 EUR (četri simti četrdesmit *euro* un 00 centi), bilances uzskaites vērtība 440,00 EUR.

Nekustamā īpašuma “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, tirgus vērtība ir EUR 7700.00, ko 29.05.2025. noteikusi sertificēta nekustamā īpašuma vērtētāja Ilze Apeine (Latvijas īpašumu Vērtētāju asociācijas sertifikāts Nr. 110).

Vecpiebalgas apvienības pārvaldes Mantas novērtēšanas un izsoļu komisija 11.07.2025. nolēmusi samazināt pirmās izsoles sākumcenu par 13 % un apstiprinājusi nekustamā īpašuma “Kļaviņi” nosacīto cenu 6 700,00 EUR (seši tūkstoši septiņi simti euro un 00 centi).

Nekustamais īpašums tiek atsavināts saskaņā ar 19.05.2022. Cēsu novada domes noteikumiem “Kārtība par pašvaldības nekustamā īpašuma atsavināšanas procesu un atsavināšanas rezultātā iegūto finanšu līdzekļu izlietošanu Cēsu novada pašvaldībā”.

Pamatojoties uz Pašvaldību likuma 73. panta ceturto daļu un Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 5. panta pirmo daļu, 8. panta otro daļu un trešo daļu, 9. panta otro daļu, 10. pantu, 32.panta pirmās daļas 1.punktu, saskaņā ar Cēsu novada pašvaldības Attīstības un teritorijas plānošanas komisijas 15.07.2025. atzinumu (protokols Nr.26) Cēsu novada domes Finanšu komitejas 17.07.2025. atzinumu (protokols Nr.7) Cēsu novada dome nolemj:

1. Atsavināt (pārdot atkārtotā izsolē) pašvaldībai piederošo nekustamo īpašumu **“Kļaviņi”,** Taurenē, Taurenes pagastā, Cēsu novadā, kadastra 4286 002 0399, zemes vienības kadastra apzīmējums 4286 002 0399, platība 1,5691 ha, no tās 0,5796 ha lauksaimniecībā izmantojamā zeme, 0,9400 ha krūmājs, 0,0495 ha zem ūdens.
2. Noteikt, ka nekustamā īpašuma “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, atkārtotās izsoles nosacītā sākuma cena ir**6700.00** **EUR** (seši tūkstoši septiņi simti *euro* un 00 centi).
3. Apstiprināt nekustamā īpašuma “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, elektroniskās izsoles noteikumus, saskaņā ar pielikumu.
4. Lēmuma izpildi organizēt Cēsu novada Vecpiebalgas apvienības pārvaldei.

Pielikums

Cēsu novada domes

24.07.2025. lēmumam Nr.\_\_

Apstiprināti

ar Cēsu novada domes

24.07.2025. lēmumu Nr.\_\_

**Nekustamā īpašuma** “**Kļaviņi”, Taurenē, Taurenes** **pagastā, Cēsu novadā,**

**kadastra Nr. 4286 002 0399,**

 **IZSOLES NOTEIKUMI**

1. **Vispārīgie noteikumi**
	1. Atkārtotā elektroniskā izsolē ar augšupejošu soli, saskaņā ar Publiskas personas mantas atsavināšanas likumu tiek pārdots Cēsu novada pašvaldībai piederošs nekustamais īpašums “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399.
	2. Nekustamā īpašuma izsoles nosacītā sākuma cena –**6700.00** **EUR** (seši tūkstoši trīsdesmit *euro* un 00 centi).
	3. Izsoles solis – 100,00 EUR (viens simts *euro*).
	4. Izsoles mērķis - pārdot nekustamo īpašumu par iespējami augstāko cenu, nosakotpretendentu, kas šādu cenu piedāvās, elektroniskā izsolē.
	5. Izsole notiks elektronisko izsoļu vietnē **no 2025. gada 1.augusta plkst. 13:00 līdz 2025. gada 1.septembra plkst. 13:00.**
	6. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.
	7. Informācija (sludinājums) par izsoli tiek publicēta oficiālajā izdevumā „Latvijas Vēstnesis”, pašvaldības tīmekļvietnē [www.vecpiebalga.lv](http://www.vecpiebalga.lv) un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).
2. **Nekustamā īpašuma raksturojums**
	1. Nekustamais īpašums “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, sastāv no neapbūvētas zemes vienības ar kadastra apzīmējumu 4286 002 0399, platība 1,5691 ha, no tās 0,5796 ha lauksaimniecībā izmantojamā zeme, 0,9400 ha krūmājs, 0,0495ha zem ūdens.
	2. Nekustamais īpašums reģistrēts Vidzemes rajona tiesas Taurenes pagasta zemesgrāmatas nodalījumā Nr. 100000816497.
	3. Nekustamā īpašuma īpašnieks – Cēsu novada pašvaldība.
	4. Nekustamajam īpašumam Valsts zemes dienesta Kadastra informācijas sistēmā nav reģistrēti apgrūtinājumi.
	5. Zemes vienības lietošanas mērķis – zeme, uz kuras galvenā saimnieciskā darbība ir lauksaimniecība (kods 0101).
	6. Nekustamais īpašums “Kļaviņi”, Taurenē, Taurenes pagastā, Cēsu novadā, kadastra Nr. 4286 002 0399, atrodas teritorijā, kurā spēkā esošajā Vecpiebalgas novada teritorijas plānojumā noteikta plānotā (atļautā) izmantošana- jauktas lauku apbūves teritorija.
	7. Nekustamo īpašumu dabā iespējams apskatīt, ja nepieciešams, iepriekš sazinoties ar Cēsu novada Vecpiebalgas apvienības nekustamā īpašuma speciālisti Dainu Slaidiņu, tālr. 26115317.

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošiem normatīviem aktiem var iegūt īpašumā nekustamo īpašumu.
	2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
	3. Visiem pretendentiem, kuri vēlas piedalīties izsolē, 20 (divdesmit) dienu laikā no Īpašuma izsoles sludinājumā norādītā izsoles sākuma datuma jāiemaksā nodrošinājums 10 % apmērā no nekustamā īpašuma izsoles sākuma cenas, tas ir 670.00 EUR (seši simti septiņdesmit *euro* ar norādi „Izsoles nodrošinājums elektroniskai izsolei nekustamajam īpašumam “Kļaviņi” Cēsu novada pašvaldības kontā: **LV51 UNLA 0004 0131 3083 5** SEB bankā, kods UNLALV22.
1. **Izsoles norise**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
	2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
	3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
	4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
	5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 100,00 EUR (viens simts *euro*, 00 centi), vai ir mazāks par iepriekš reģistrētajiem solījumiem vai vienāds ar tiem.
	6. Reģistrētos solījumus nevar atsaukt vai mainīt.
	7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
	8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
	9. Izsole noslēdzas 30 (trīsdesmitajā) dienā no Īpašuma izsoles sludinājuma norādītā izsoles sākuma datuma plkst.13:00, bet, ja 30 (trīsdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
	10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
	11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	12. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
	13. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
2. **Līguma slēgšanas un norēķina kārtība**
	1. Cēsu novada pašvaldības izpilddirektors piecu darba dienu laikā pēc elektroniski sagatavotā akta sastādīšanas dienas apstiprina izsoles rezultātus.
	2. Izsoles dalībniekam, kurš nosolījis visaugstāko cenu, viena mēneša laikā no izsoles dienas ir jānomaksā summa, ko veido starpība starp nosolīto cenu un drošības naudu. Izsoles dalības maksa netiek ieskaitīta norēķinos par nosolīto nekustamo īpašumu.
	3. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz nekustamā īpašuma pirkšanu. Drošības nauda attiecīgajam izsoles dalībniekam netiek atmaksāta. Cēsu novada Vecpiebalgas apvienības pārvalde piedāvā nekustamo īpašumu pirkt izsoles dalībniekam, kas izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu par viņa nosolīto augstāko cenu, vienlaicīgi ar paziņojuma iesniegšanu par nekustamā īpašuma pirkšanu veicot pilnu norēķinu.
	4. Septiņu dienu laikā pēc rēķina apmaksas persona, kas nosolījusi nekustamo īpašumu, paraksta pirkuma līgumu.
3. **Nenotikusi izsole**

6.1. Izsole atzīstama par nenotikušu, ja:

6.1.1 izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

 6.1.3. nosolītājs nav samaksājis nosolīto cenu;

 6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

6.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

1. **Izsoles rezultātu apstrīdēšana**

Izsoles rezultātus var apstrīdēt Cēsu novada domē 10 (desmit) darba dienu laikā pēc izsoles rezultātu apstiprināšanas.